ጠቅላይ ሚንስትር ኃይለማርያም በጅቡቲ ከሚገኙ ኢትዮጵያውያን ጋር ምክክር አካሄዱ
 ጠቅላይ ሚንስትር ኃይለማርያም ደሳለኝ በጅቡቲ ከሚገኙ ኢትዮጵያውያን ጋር  ምክክር አካሄዱ።ጠቅላይ ሚንስትሩ በምክክር መድረኩ በጅቡቲ የሚኖሩ ኢትዮጵያውያን የሁለቱ አገራትን የህዝብ ለህዝብ ግንኙነት በማጠናከር ረገድ ከፍተኛ ሚና እንዳላቸው ነው የጠቆሙት።በተጨማሪም ትውልደ ኢትዮጵያውያኑ በኢትዮጵያ በሚከናወኑ የማህበራዊ፣ ኢኮኖሚያዊ እንቅስቃሴዎች እንዲሁም የዲሞክራሲ እና ሰላም ግንባታ ሂደቶች ላይ በንቃት እንዲሳተፉም ጥሪ አቅርበዋል።የኢትዮ-ጅቡቲ የህዝብ ለህዝብ ግንኙነት መጠናከር ለሁለቱ አገራት የምጣኔ ሃብት እድገት መሰረት እየሆነ መምጣቱንም ጠቅላይ ሚኒስትር ሃይለማርያም ደሳለኝ ገልፀዋል።ይህ ግንኙነት የሁለቱን አገራት ምጣኔ ሃብታዊና ማህበራዊ ጥምረት ከማጠናከር ባለፈ ለቀጠናው እድገት አስተዋጽኦ እያበረከተ እንደሚገኝም ነው ያስታወሱት።በጅቡቲ ይፋዊ የስራ ጉብኝት እያደረጉ ያሉት ጠቅላይ ሚንስትር ሃይለማርያም ደሳለኝ በትናንትናው እለት በአገሪቱ ፓርላማ ተገኝተው ንግግር ማቅረባቸው እና ኢትዮጵያና ጅቡቲም በተለያዩ ዘርፎች ላይ በጋራ ለመስራት የሚያስችሏቸውን ስምምነቶች መፈራረማቸው ይታወሳል፡፡ (ኤፍ.ቢ.ሲ)